kardosdrur/scandi-wiki huggingface dataset:
Atabeg

En atabeg eller atabak er en stormandstitel i den arabisk-muslimske verden.

Betydninger
Titlen 

- er tyrkisk og betyder "fyrstens far" efter tyrkisk ata- ("far") og bey.
 
- blev først brugt under seldsjukkerne, hvor det betegnede en person, som af herskeren fik tildelt opgaven at opdrage en af dennes unge sønner.

- blev senere også benyttet af andre emirer. Under mamelukstyret i Egypten var atabeg titlen på den emir, som havde overkommandoen over stridskræfterne.

Andet
Den nærmest modsvarende titel i vesten er frankernes major domus. 

Atabegerne fungerede bl.a. som formyndere for unge prinser.

Kilder 

Titler
Frøken Jensens Kogebog

Frøken Jensens Kogebog er en populær kogebog, der indeholder opskrifter fra det almindelige danske køkken.

I 1901 udgav Kristine Marie Jensen Frøken Jensens Kogebog, som kom i 27 oplag i hendes levetid.

Kogebogen er siden omarbejdet stærkt, og sidst i 1970'erne var den udkommet i næsten 400.000 eksemplarer.

Noter 

Kogebøger
Litteratur fra Danmark
Matthias Brändle

Matthias Brändle (født 7. december 1989 i Hohenems) er en østrigsk tidligere professionel cykelrytter, der senest kørte for .

Eksterne henvisninger 

Mandlige cykelryttere fra Østrig
Ecuadors provinser

Ecuador er inddelt i 24 provinser. Provinserne i Ecuador og deres hovedstæder er:

1Indbyggertallene er pr. 28. november 2011

Områder der ikke hører under en provins 
Der er desuden tre områder i Ecuador, der ikke hører til nogen provins. Disse tre områder har tilsammen 32.384 indbyggere.

 Las Golondrinas:, der har 5302 indbyggere.
 La Manga del Cura:, der har 20.758 indbyggere.
 El Piedrero:, der har 6324 indbyggere.

Referencer 

Ecuadors geografi
Bohrskolen

Bohrskolen er en folkeskole i Esbjerg Kommune. Skolen er beliggende i den nordvestlige del af Esbjerg og består af tre afdelinger: Ådalskolen Bohr, Fourfeldtskolen Bohr og Vitaskolen Bohr.

Afdelinger 
Bohrskolen er en administrativ sammenlægning af 3 tidligere selvstændige skoler. 

Ændringerne trådte i kraft ved starten af skoleåret 2015/2016 i august 2015 i forbindelse med de organisatoriske omlægninger af hele folkeskoleområdet i Esbjerg Kommune.

Ådalskolen 
Ådalskolen Bohr er beliggende i den vestlige del af Esbjerg i bydelen Sædding. Afdelingen har ca. 300 elever og har klasser fra 0. – 6. årgang fordelt på 2 spor.

Fourfeldtskolen 
Fourfeldtskolen Bohr er beliggende i den vestlige del af Esbjerg i bydelen Fovrfeld. Afdelingen har ca. 750 elever og har klasser fra 0. – 9. årgang fordelt på 3 spor med undtagelse af 8, som er 4-sporet.

Vitaskolen 
Vitaskolen Bohr er beliggende i den nordlige del af Esbjerg i bydelen Gjesing. Afdelingen har ca. 1200 elever og har klasser fra 0. – 6. årgang fordelt på 4 spor og fra 7. - 9. årgang fordelt på 8 spor.

Skolens navn 
Skolen er opkaldt efter den nobelprisvindene videnskabsmand Niels Bohr og er den eneste skole i Danmark som hedder således.

Eksterne henvisninger 

 Skolens officielle websted

Referencer 

Uddannelsesinstitutioner i Esbjerg
ISO 10511

ISO 10511 er en standard der beskriver mekaniske låseenheder, i dette tilfælde låse-møtrikker.

Standarden er bearbejdet og udgivet af organisationen International Organization for Standardization.

Beskrivelse 
En Låsemøtrik ISO 10511 - er en møtrik med nylon ring i toppen, som giver en låse-effekt ved fastspænding.

Gevindtabel

Eksterne henvisninger og kilder

Henvisning 
 Bolte.dk 

10511
Thatched House Lodge

Thatched House Lodge er en kongelig residens i Richmond upon Thames i London. 

Hovedhuset har seks modtagelsesrum og seks soveværelser og grunden er 16 hektar. Der er også et sommerhus i to etager fra 1700-tallet på grunden; det er det hus med stråtag (thatch), som har givet navn til hovedbygningen. Siden 1963 har huset været Alexandra, lady Ogilvys hjem. Det blev leaset af Crown Estate af Angus Ogilvy, efter at parret giftede sig.

Historie
Den var oprindelig to huse, begge kaldet Aldridge Lodge, som blev rejst for parkbetjentene i Richmond. I 1727 udvidede Hugh Walpole dem, og i 1771 blev de bygget sammen og fik det nuværende navn af sir John Sloane. Det har tidligere været kendt som Burkitt's Lodge. 

Huset har været brugt af forskellige medlemmer af det kongelige hushold, blandt andet general Edward Bowater og general Lynedoch Gardiner som arbejdede for prins Albert og dronning Victoria, og af Louis Greig som arbejdede for Georg VI, før denne blev konge. Under 2. verdenskrig boede Dwight D. Eisenhower i huset, når han besøgte Storbritannien.

Residensslotte i Storbritannien
Bygninger, konstruktioner og anlæg i London
Armensk kalender

Den armenske kalender bruger som udgangspunkt årstallet 552, der er året for udskillelsen af Den Armenske Apostolske Kirke fra den romerske kirke på grund af det monofysitiske skisma.

Kalenderen blev traditionelt brugt i middelalderen i Armenien, og var baseret på et år på 365 dage uden skuddage. Som følge af dette blev forskellen mellem både solår og den julianske kalender større og større over tid, og har over et år til forskel fra den julianske kalender for hvert 1.461 kalenderår.
Således er det armenske år 1461 (gregoriansk 2010/2011 fuldendte den første cyklus. Det armeniske år 1 begyndte d. 11. juli 552 i den julianske kalender, og det armenske år 1462 begyndte d. 24. juli 2012 efter den gregorianske kalender (hvilket svarer til 11. juli i juliansk kalender).

Den armenske kalender er delt ind i 12 måneder med 30 dage i hvert, plus en yderligere fem skuddage kaldet aveleac ("overflødige"). År bliver normalt givet i armenske tal dvs. bogstaver i de armenske alfabet.

Kalendere
Kalender
Brylluppet mellem prinsesse Ingrid og kronprins Frederik

Brylluppet mellem prinsesse Ingrid og kronprins Frederik blev afholdt i Stockholm den 24. maj 1935. Prinsesse Ingrid var datter af den svenske kronprins, den senere kong Gustaf VI Adolf, og kronprins Frederik, som senere blev konge af Danmark. Parrets forlovelse blev annonceret den 15. marts, og ceremonien fandt sted i Storkyrkan. Den blev gennemført af ærkebiskop Erling Eidem.

Forlovelse 
Den 15. marts blev forlovelsen offentliggjort med følgende meddelelse fra det svenske hof:  Aftenen før var kronprins Fredrik og hans mor, dronning Alexandrine, taget med toget til Södertälje, hvor de blev hentet af blandt andre det svenske kronprinspar og prinsesse Ingrid. Derefter kørte de i bil til Stockholm. Om eftermiddagen på forlovelsesdagen holdt prins Eugen et teselskab på Waldemarsudde, og senere blev der holdt en familiemiddag.

Om aftenen blev den danske dronning syg med tarmslyng og blev ført til Sophiahemmet, hvor hun blev opereret. Alle planlagte festligheder blev aflyst, og dronning Alexandrine kunne først vende tilbage til Danmark den 11. april.

Lysning 
Lysningerne fandt sted ved gudstjenesterne i Stockholms Slots slotskirke søndag den 5., 12. og 19. maj. Kronprins Frederik kom til Stockholm på dagen for den sidste lysning, og parret blev hyldet med sang af Par Bricoles kor og lysningsgaver.

Parret modtog blandt andet et spisestuemøblement fremstillet af Carl Malmsten fra Stockholm by, og af sin morfar, hertugen af Connaught, modtog prinsesse Ingrid smykker og familieklenodier, som havde tilhørt hendes mor prinsesse Margareta og bedstemor prinsesse Louise Margarete. Fra sin far, kronprins Gustaf Adolf, modtog hun en stor broche i form af en marguerite af platin, brillanter og rosensten. Brochen er siden blevet arvet af hendes datter, dronning Margrethe, der bar den på sin brudekjole. Prinsesse Ingrid takkede det svenske folk for lysningsgaverne i radioen, hvilket var første gang en kongelig person talte i svensk radio.

Referencer 

Det danske kongehus
Kongelige bryllupper
Begivenheder i 1935
William Slim

William Slim, (født 6. August 1891, død 14. December 1970), 1st Viscount Slim, KG, GCB, GCMG, GCVO, GBE, DSO, MC KStJ, var en britisk officer i den engelske- og indiske hær [1914 – 1948 henholdsvis 1949 – 1952], med slutrang som feltmarskal samt den 13. generalguvernør i Australien, (1953 - 1959).

Slim deltog i både første- og anden verdenskrig hvor han blev såret i kamp tre gange.

Under anden verdenskrig var Slim øverstkommanderende for den 14. arme i Felttoget i Burma.

Aktiv kampdeltagelse 
Slim deltog aktivt i nedenstående slag og kampagner:

Første verdenskrig 
 Slaget ved Gallipoli
 Slaget i Mesopotamien

Anden verdenskrig

Afrika 
 Felttoget i Østafrika

Middelhavet og mellemøsten 
 Engelsk-irakiske krig
 Fetoget Libanon - Syrien
 Anglo – sovjetiske invasion af Iran

Burma 
 Felttoget i Burma
 Slaget om Kohima

Generalguvernør 
Slim var generalguvernør i Australien fra den fra 8. maj 1953 til 2. februar 1969.

Dekorationer og udmærkelser 
 Hosebåndsordenen
 Order of the Bath
 Sankt Mikaels og Sankt Georgs orden
 Royal Victorian Order
 Order of the British Empire
 Distinguished Service Order
 Military Cross
 Britiske Johanniterorden
 Legion of Merit (USA)

Trivia 
Mange historikere betragter Slim, som Anden Verdenskrigs dygtigste britiske general, blandt andet siger historikeren Max Hastings:
Hårdfør og klog Ghurka-officer der i sidste ende skulle vise sig at være Storbritanniens dygtigste general under Anden Verdenskrig 

samt Slim som var chef for Fjortende Armé i Burma var sandsynligvis den dygtigste britiske general under krigen

Bibliografi 
Defeat into Victory af William Slim.

Eksterne henvisninger og kilder

Noter

Henvisninger 
 ANDEN VERDENSKRIG LEKSIKON fra Aschehoug – Slim, William Joseph side 389, 
 UNOFFICIAL HISTORY Field- Marshal Sir William Slim fra Pen & Sword, 

Feltmarskaller fra Storbritannien
Australiens generalguvernører
Personer fra Bristol
Amt Kirchspielslandgemeinden Eider

Amt Kirchspielslandgemeinden Eider er et amt i det nordlige Tyskland, beliggende i den nordlige del af Kreis Dithmarschen. Kreis Ditmarschen ligger i den sydvestlige del af delstaten Slesvig-Holsten, og amtets administration er beliggende i byen Hennstedt.

I kommunerne Tellingstedt og Lunden er der afdelingskontorer af forvaltningen.

Kommuner i amtet

Historie 
1. Januar 2008 blev amtet oprettet af kommuner fra de tidligere amter Kirchspielslandgemeinde Hennstedt, Kirchspielslandgemeinde Lunden og Kirchspielslandgemeinde Tellingstedt.

Amtet bestod oprindeligt af 35 kommuner, men 1. januar 2009 fusionerede kommunen Hägen med Süderheistedt.

Eksterne kilder/henvisninger 

 Amt Kirchspielslandgemeinden Eider
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kirchspielslandgemeinden Eider
Drones

Drones er det syvende studiealbum fra det engelske rockband Muse. Albummet blev udgivet d. 5. juni 2015.

Spor 

Muse-album
Album fra 2015
Everything Is Awesome

Everything Is Awesome er titelsangen i den animerede langfilm Lego Filmen fra 2014. Sangen blev skrevet af Shawn Patterson, Joshua Bartholomew, Lisa Harriton og humorgruppen The Lonely Island. Single- og popversionen, som spilles under rulleteksten i filmen, blev produceret af Mark Mothersbaugh og fremført af den canadiske popduo Tegan and Sara sammen med The Lonely Island.

Baggrund 
I et interview med Billboard udtalte Sara Quin fra Tegan and Sara:
 Vi vil være et "seriøst" band og samtidigt morsomme mennisker, men det her var så bedårende og filmen så fantastisk ud, og muligheden for at lave noget med Mark Mothersbaugh og The Lonely Island ... der var ikke så meget at overveje, og det blev så cool. Vi synes at det var en win-win.

Musikvideo 
I musikvideoen ses medlemmerne i Tegan and Sara og The Lonely Island som Legofigurer. Dele af videoen blev skabt med brickfilming.

Legos årsregnskab for 2014 
Ved fremlæggelsen af Legos årsregnskab for 2014 sang firmaets administrerende direktør, Jørgen Vig Knudstorp Everything Is Awesome og dansede til på baggrund af en omsætningsfremgang på 13% fra 2013 til 2014.

Referencer

Engelsk originalcitat 

Singler fra 2014
Lego
Emmering

Emmering henviser til:

 Emmering (Landkreis Ebersberg), kommune i Landkreis Ebersberg, Bayern
 Emmering (Landkreis Fürstenfeldbruck), kommune i Landkreis Fürstenfeldbruck, Bayern
Taps Kirke

Taps Kirke er sognekirke i Taps Sogn i landsbyen Taps i Kolding Kommune. Tidligere lå sognet i Nørre Tyrstrup Herred i Vejle Amt.

Om kirken 
Kirken består af skib og kor med apsis, tårn mod vest og våbenhus mod syd.
Skib og kor med apsis er fra romansk tid af granitkvadre på granitsokkel.
Korbuen er bevaret; syddøren med søjler og tympanon med den korsfæstede og
flere figurer, er flyttet frem til indgangen til våbenhuset; norddøren er tilmuret.
Tårnet fra den senere middelalder er af granitkvadre og røde munkesten; det har undergået senere
ombygninger og har nu et firsidet spir med et trappehus mod nord.

Våbenhuset af mursten er nyt; på muren er der en romansk ligsten med båndfletning m.m.
Apsis er ved en mur, der skjuler det meste af den dobbelte granitbue, adskilt fra koret og
indrettet til præsteværelse. Kirken har fladt loft, apsis er dog hvælvet. Alterskabet er sent gotisk
med mange figurer; i midtfeltet ses den korsfæstede, på siderne
helgener og i fløjene apostlene. Kirken har en romansk granitdøbefont med udhugninger på foden.

Prædikestolen er også ny. Over korbuen er der et krucifiks fra overgangstiden. I skibet en tavle
med et billede af Kristus i Getsemane fra det 18. århundrede. Der er et epitafium med fritstående
figurer over præsten Morten Horsiin (†1766) og hustru; deres gravsten er opstillet i tårnet,
ligesom en ligsten over herredsfoged Peder Anchersen i Åstorp, 1640.

Galleri

Noter

Eksterne henvisnnger 

 Om kirken fra 3menigheden.dk (Taps)
 Trap, side 446 i 3. udgave 5. bind : Kongeriget Danmark: Aarhus, Vejle, Ringkjøbing, Ribe og Færø Amter

Kirker i Kolding Kommune
Kirker i Vejle Amt
Kirker i Haderslev Stift
Jern(II)hydroxid

Jern(II)hydroxid er en kemisk forbindelse med formlen Fe(OH)2. Den bliver skabt når Jern(II) ioner, fra en kemisk forbindelse som for eksempel Jern(II)sulfat, reagerer med hydroxid ioner. Jern(II)hydroxid er i sig selv praktisk set hvidt, men små spor af oxygen kan farve stoffet grønligt.

Jernforbindelser
Flintemose

Flintemosen er en lille samling huse mellem Everdrup og Bøgesø.
Afgrænset mod nord af Størlingeskoven.
Bebygelsen ligger i et stærkt kuperet terræn der ender i mose og engområde.

Lokaliteter i Næstved Kommune
Naturpleje

Naturpleje er et indgreb i en uønsket udvikling af naturen på et afgrænset område. Indgrebet kan både have et bevarende og et genskabende sigte. Derfor vil de selvsamme tiltag det ene sted være umærkelige for den ukyndige, mens de et andet sted vil være meget synlige over en årrække.

Naturpleje forekommer desuden i to forskellige varianter:

 Engangsindgreb - det kan være rydning af buske og træer, afbrænding, plantning, slåning og jordbearbejdning
 Kontinuerlig pleje - som regel i form af græsning, men også som årlig slåning, træfældning, opmudring og vedligeholdelse af stryg og høller

Foruden redskaber og maskiner kan både kvæg, får og heste anvendes i naturpleje og i bekæmpelse af invasive planter.

Se også 
 Naturgenopretning
 Kogræsserforening

Eksterne henvisninger og kilde 
 Naturpleje  på Naturstyrelsens hjemmeside

Naturbeskyttelse
Naturgenopretning i Danmark
Hævnens Nat

Hævnens Nat er en dansk stumfilm fra 1916 med instruktion og manuskript af Benjamin Christensen.

Handling 
Stærke Henry bliver uskyldig dømt for mord, men undslipper fra fængslet og henter sin lille dreng fra børnehjemmet. De bryder ind i et hus for at skaffe mad, men overraskes af den unge kvinde Eva. Fuld af medlidenhed vil hun hjælpe dem, men andre kommer til og pågriber Stærke Henry, der tror, at Eva har forrådt ham. Efter fjorten år i fængsel sår nyt bevismateriale tvivl om Henrys skyld, og han løslades, men er nu en nedbrudt mand, der lettere konfus begynder at lede efter sin søn. Via en tyvebande finder han frem til Eva. Hun er nu gift med en læge, og parret har adopteret sønnen. Stærke Henry lokker lægen bort med en falsk alarm om en ulykke, hvorefter han begiver sig til familiens ensomt beliggende hus for at hævne sig på Eva. Takket være adoptivsønnen får man alarmeret politiet. I sidste øjeblik når politiet frem og skyder Henry, der er trængt ind i huset. På dødslejet bliver han atter klar i hovedet. Han genforenes med sin søn og får at vide, at man har fundet den virkelige gerningsmand til det mord, han blev dømt for.

Baggrund 
Benjamin Christensens opfølger til debuten Det hemmelighedsfulde X (1914) regnes af flere kritikere for en endnu bedre og lige så nyskabende film.

Filmen indledes med en ikke-fiktiv sekvens, hvor instruktøren Benjamin Christensen viser skuespilleren Karen Sandberg (= Karen Caspersen) en lille model af huset, hvor dramaets slutning udspilles. Det oprindelige danske pressemateriale kalder hovedpersonerne Stærke Henry og Eva, men filmen er kun bevaret i en kopi med engelske mellemtekster, og her hedder de Strong John og Ann.

Trods verdenskrigen rejste Benjamin Christensen selv til bl.a. USA for at promovere filmen. I Italien blev filmen forbudt af censuren.

Referencer

Eksterne henvisninger 
 

Spillefilm fra Danmark
Stumfilm fra Danmark
Danske film fra 1916
Film instrueret af Benjamin Christensen
Under Møllevingen

Under Møllevingen er en film instrueret af ubekendt efter manuskript af Chris Gunnerman.

Handling

Referencer

Eksterne henvisninger 
 

Stumfilm fra Danmark
Danske film fra 1913
Den frelsende Film

Den frelsende Film er en dansk stumfilm fra 1916, der er instrueret af Holger-Madsen efter manuskript af Sven Lange.

Handling

Medvirkende 
 Ebba Thomsen - Ilse Weilbach, filmskuespillerinde
 Hugo Bruun - Ferd. Evers, filmskuespiller
 Robert Schmidt - Arthur Thorn, filmskuespiller
 Alf Blütecher - Franz Schmidt, instruktør
 Frederik Jacobsen - Bauer, regissør
 Ingeborg Bruhn Bertelsen
 Oscar Nielsen
 Franz Skondrup

Eksterne henvisninger 
 

Stumfilm fra Danmark
Danske film fra 1916
Guldhornene (film fra 1914)

Guldhornene er en dansk stumfilm fra 1914, der er instrueret af Kay van der Aa Kühle efter manuskript af Palle Rosenkrantz.

Handling 
Sagnet om guldhornene fortælles her over motiver fra Adam Oehlenschlägers digt fordelt over fire tidsaldre: fundet af det første guldhorn i 1639, fundet af det andet guldhorn i 1734, guldhornstyveriet i 1802 og guldhornenes saga i aktuel tid. Emilie Sannom og Emanuel Gregers medvirker i alle fire episoder.

Medvirkende 
 Emanuel Gregers - Leif
 Emilie Sannom - Signe
 Jens Trap Walther - Kong Christian IV
 Hakon Ahnfelt-Rønne - Greven
 Karen Sandberg - Grevinden
 Christian Borgen - Kustoden og smeden Astir, Signes far
 Peter S. Andersen - Guldsmeden
 Thorleif Lund - Frieren
 Rasmus Ottesen - Odin
 Dagny Tychsen - Freja
 Hugo Bruun - Trællen Gru
 Charles Løwaas - Søkongen Helge

Referencer

Eksterne henvisninger 
 

Stumfilm fra Danmark
Danske film fra 1914
Gøglerblod

Gøglerblod er en dansk stumfilm fra 1911. Filmens instruktør er ubekendt. Manuskriptet til filmen er af Lau Lauritzen Sr.

Filmen havde premiere på Royal-biografen den 16. oktober 1911. Den har siden gået tabt, men et kort klip af filmen kan ses på Det Danske Filminstituts Filmdatabase.

I december 1911 havde filmen norsk premiere under titlen Jøglerblod. Premieren blev annonceret i norske aviser med oplysning om at dette var filmdebuten til den norske teatermand Bjørn Bjørnson, søn af den norske digter Bjørnstjerne Bjørnson. I et interview i den norske avisen Morgenbladet 25. juni samme år havde Bjørnson fortalt at han havde medvirket i en filmindspilning i Danmark, og at stykket var skrevet af en dansk forfatter. Videre oplyste han i interviewet at der var kommet tre udsendinge op fra firmaet Pathé Frères til Danmark for at filme, og at filmindspilningen havde taget hele fire dage, med arbejde fra klokken 9 om morgenen til klokken 6 om aftenen. Bjørnson sagde desuden i interviewet at det var ham, der havde hovedrollen i filmen.

Roller 
 Warren, gøgler: Bjørn Bjørnson
 Miranda, gøgler: Gerda Christophersen
 George Brown, godsejer: Hans Neergaard

Referencer

Eksterne henvisninger 
 

Stumfilm fra Danmark
Danske film fra 1911
De fire Djævle (film fra 1911)

De fire Djævle er en dansk stumfilm fra 1911, der er instrueret af Robert Dinesen og Alfred Lind efter manuskript af Carl Rosenbaum. Filmen er baseret på Herman Bangs novelle Les quatre diables.

Handling 
Filmen er historien om fire cirkusakrobater, der arbejder under navnet ”Les Quatre Diables”. Akrobaten Fritz, en af de fire djævle, får et forhold til en gådefuld overklassekvinde, der kommer aften efter aften til de fire djævles forestilling. Denne rovdyrslignende femme fatale-figur suger kraften ud af Fritz, og han bliver mere og mere ødelagt af deres forhold. Fra sidelinjen ser akrobatpigen Aimée sin elskede Fritz gå til grunde. Hun er hemmeligt forelsket i Fritz, og også hun bliver fortæret af had og sit eget ødelæggende begær.

Medvirkende 
 Einar Rosenbaum - Fa'er Cecchi, artistlærer
 Robert Dinesen - Fritz
 Carl Rosenbaum - Adolphe
 Edith Buemann Psilander - Aimée
 Tilly Christiansen - Louise
 Aage Hertel - Grev Taube
 Agis Winding - Grevinde Lucy Taube
 Lili Kristiansson - Aimée som barn

Referencer

Eksterne henvisninger 
 

Stumfilm fra Danmark
Danske film fra 1911
Film baseret på værker af danske forfattere
Ned med Vaabnene!

Ned med Vaabnene! er en stumfilm fra 1915 instrueret af Holger-Madsen efter manuskript af Carl Th. Dreyer.

Handling 
Fire år efter at Arno v. Dotzky var død, traf Martha ved en hoffest kaptajn Fr. v. Tilling. Ædel mandighed afspejlede sig i hans ansigt. Under fire øjne fortalte han Martha, at han under krigen havde kæmpet side om side med Arno v. Dotzky, og dennes sidste anmodning var at bringe Martha en sidste hilsen. Da et halvt år er forløbet, er Martha og Fr. v. Tilling gift. Nogen tid går, da også han kaldes i krig, og savnet gør Martha så deprimeret, at hun må indlægges.

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1915
Pavillonens Hemmelighed

Pavillonens Hemmelighed er en film instrueret af Karl Mantzius efter manuskript af Carl Th. Dreyer.

Handling 
Om natten tager juvelereren og Karl Frank tyven på fersk gerning, men tyven er snarrådig, og et øjeblik efter et både juvelereren og Karl Frank bagbundne. Ovenpå ærgerlsen tager Karl Frank imod en invitation om et par dages ophold på søstrene v. Krals gods. Her bliver han mere og mere forelsket i Margit, og han frier til hende, men derved pådrager han sig broderens vrede, og han forbydes adgang til slottet. Karl Frank kan dog ikke undvære Margit, og han lister sig ind bag hegnet. Her overmandes han af en hund - og greven.

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1916
Superbror

Superbror er en film instrueret af Birger Larsen efter manuskript af Åke Sandgren.

Handling 
Den 10-årige Anton har nok at se til. Han går i skole, bor sammen med sin mor og sin ældre bror. Anton er på dagligt ekstraarbejde med sin storebror Buller, som er autist. Han mobbes i skolen over sin bror, som han til gengæld hævder, er karateekspert og går i skole i USA. En dag får han nok og råber mod stjernerne over Amager Fælled, at han ønsker sig en rigtig storebror. Og så kommer miraklet i form af en magisk remote-control, der, med et enkelt tryk på en knap, gør Buller til en superbror. Stærk, uovervindelig, kvik i replikken og parat til at hjælpe sin lillebror mod hans plageånder - så Anton kan få tid til at kæreste med smukke Agnes!

Referencer

Eksterne henvisninger 
 

Børnefilm fra Danmark
Danske film fra 2009
Film om autisme
Tøser + drengerøve

Tøser + drengerøve er en film instrueret af Aage Rais-Nordentoft efter eget manuskript.

Handling 
7. b skal holde klassefest, og eleverne skal sove på skolen. Stemningen inden er ladet med fnis og forventninger. To piger giver hinanden sugemærker, og drengene studerer pruttende pornoblade. Festen starter sløvt, men så sker der noget. Nysgerrigt og famlende afprøves grænser. Drikkeri og drilleri, kys og gråd, sejr og jalousi. Et hold cykler til stranden og nøgenbader, og en gruppe piger afprøver telefonsex. 7. b er på vej mod voksenlivet i ekspresfart. Instruktøren har som en flue på væggen været med til klassefest og registrerer nøgternt, men også følsomt alle de små betydningsladede episoder.

Referencer

Eksterne henvisninger 
 

Ungdomsfilm fra Danmark
Danske film fra 1998